CELEX: 62010CN0479
Language: lv
Date: 2010-10-05 00:00:00
Title: Lieta C-479/10: Prasība, kas celta 2010. gada 5. oktobrī — Eiropas Komisija/Zviedrijas Karaliste

4.12.2010   
            
            
               LV
            
            
               Eiropas Savienības Oficiālais Vēstnesis
            
            
               C 328/24
            
         Prasība, kas celta 2010. gada 5. oktobrī — Eiropas Komisija/Zviedrijas Karaliste
   (Lieta C-479/10)
   ()
   2010/C 328/40
   Tiesvedības valoda — zviedru
   
      Lietas dalībnieki
   
   
      Prasītāja: Eiropas Komisija (pārstāvji — K. Simonsson un A. Alcover San Pedro)
   
      Atbildētāja: Zviedrijas Karaliste
   
      Prasītājas prasījumi:
   
   
               —
            
            
               atzīt, ka, 2005., 2006. un 2007. gadā SW 2 un SW 4 zonās un 2005. un 2006. gadā SW 5 zonā pārsniedzot pieļaujamās PM10 koncentrācijas apkārtējā gaisā robežvērtības, Zviedrijas Karaliste nav izpildījusi Padomes 1999. gada 22. aprīļa Direktīvas 1999/30/EK par robežvērtību noteikšanu sēra dioksīda, slāpekļa dioksīda un slāpekļa oksīdu, makrodaļiņu un svina koncentrācijai apkārtējā gaisā (1) 5. panta 1. punktā paredzētos pienākumus;
            
         
               —
            
            
               piespriest Zviedrijas Karalistei atlīdzināt tiesāšanās izdevumus.
            
         
      Pamati un galvenie argumenti
   
   Direktīvas 1999/30 5. panta 1. punktā ir paredzēts, ka dalībvalstīm ir jāveic pasākumi, kas vajadzīgi, lai nodrošinātu, ka PM10 makrodaļiņu koncentrācija apkārtējā gaisā III pielikuma I iedaļā norādītajos termiņos nepārsniedz tajā noteiktās robežvērtības. Šajā gadījumā attiecīgais termiņš ir 2005. gada 1. janvāris.
   No Komisijai iesniegtajiem Zviedrijas Karalistes ziņojumiem par 2005.–2007. gadu izriet, ka pieļaujamās PM10 koncentrācijas apkārtējā gaisā robežvērtības SW 2 un SW 4 zonās ir bijušas pārsniegtas visā šajā laika posmā un SW 5 zonā — 2005. un 2006. gadā.
   Tādējādi Zviedrija attiecībā uz šīm zonām un šiem gadiem nav izpildījusi Direktīvas 1999/30 5. panta 1. punktā paredzētos pienākumus.
   
      (1)  OV L 163, 41. lpp.